VSIA “Latvijas Valsts ceļi” administrācijai,

no Ilona Puriņas,

Dzīvojošas “vesterotēs”, Garkalnē, Ādažu novadā

Labdien,

Griežos pie VSIA “Latvijas Valsts ceļi” administrācijas ar jautājumu par autoceļa Garkalne-Ošlauki (V49) grants seguma uzturēšanu.

Iepazīstoties ar Mk Nr.26. 2.2 p.Autoceļu ikdienas uzturēšanas klases noteikšanas kārtība

16. Autoceļam vai tā posmam ar saistīto segumu nosaka:

16.1. A klasi, ja satiksmes intensitāte ir lielāka par 1000 transportlīdzekļiem;

16.2. B klasi, ja satiksmes intensitāte ir no 500 līdz 1000 transportlīdzekļiem;

16.3. C klasi, ja satiksmes intensitāte ir no 100 līdz 499 transportlīdzekļiem;

16.4. D klasi, ja satiksmes intensitāte ir mazāka par 100 transportlīdzekļiem.

Autoceļa Garkalne-Ošlauki (V49) posmam ir noteikta C kategorija, t.i. 100-499 transportlīdzekļi diennaktī ar ikdienas uzturēšanas nodrošināšanu vienu reizi mēnesī, ko nosaka MK nr. 26. noteikumi:

3. Autoceļu ikdienas uzturēšanas prasību un darbu izpildes kontrole

69. Vasaras sezonā uzturēšanas prasību un darbu izpildes kontroli nodrošina:

69.1. valsts sabiedrība ar ierobežotu atbildību "Latvijas Valsts ceļi" – uz valsts autoceļiem:

 69.1.1. A klases autoceļiem vai to posmiem – ne retāk kā reizi nedēļā;

 69.1.2. B klases autoceļiem vai to posmiem – ne retāk kā reizi divās nedēļās;

 69.1.3. C klases autoceļiem vai to posmiem – ne retāk kā reizi mēnesī;

 69.1.4. D un E klases autoceļiem vai to posmiem – ne retāk kā reizi ceturksnī;

Šo ceļa posmu izmanto, Ādažu novada Garkalnes ciema iedzīvotāji līdz pat Āņiem, kā arī liela daļa Ādažnieku, īpaši Podniekos dzīvojošie, tā pat Alderos un iespējams Ādažu centrā un tās apkārtnē dzīvojošie, sakarā ar to, ka pēc Tallinas apvedceļa uzlabojumiem, veidojas milzīgs sastrēgums gan no rītiem, virzienā uz Rīgu, tā arī vakara stundās, virzienā uz Ādažiem.

Es kā regulāra autoceļa Garkalne-Ošlauki (V49) ceļa posma izmantotāja, varu apgalvot, ka satiksmes intensitāte noteikti pārsniedz 500 transportlīdzekļus diennaktī, īpaši darba dienās.

Pēc šo MK. Punkta prasībām, autoceļa Garkalne-Ošlauki (V49) nevar būt labā braukšanas kārtībā. Tā uzturēšana ir vajadzīga biežāk.

Tai pašā laikā ceļa posmam Ādaži-Garkalne (V46) ir noteikta B kategorija. Tas ir ceļa posms, kuru apdzīvo 2-3 mājas un apmēram 500m šī ceļa posma no Podnieku tilta, mežā ap 10 privātmāju.

Nav saprotams, pēc kādiem kritērijiem Latvijas Valsts ceļu atbildīgās amatpersonas ir veikušas šādu klasifikāciju?

Lūdzu izskaidrojiet, kā tiek noteikta autoceļu klasifikācija un vai nebūtu jāpārskata autoceļa posma Garkalne-Ošlauki (V49) satiksmes intensitātes klase.

Ar cieņu,

Ilona Puriņa